Grande Île

Grande Île (norsk: «Storøya») i gamlebyen i Strasbourg i Frankrike er en øy i elva Ill. Den kom på UNESCOs Verdensarvsliste i 1988. På øya finnes Strasbourgkatedralen som er et storslått eksempel på romansk og gotisk arkitektur. I tillegg har Grand Île fire andre gamle kirker: St. Thomas, St. Pierre-le-Vieux, St. Pierre-le-Jeune og St. Étienne. Vest på øya finnes strøket Petite France, et tidligere område for garverier og slaktehus, nå området for boliger og restauranter.

For å markere Grand Île som verdensarvsted ble det satt 22 messingplater montert på broene som går over til øya.  Verdensarvområdet ble utvidet i 2017 til også å omfatte Neustadt, den nye bydelen som ble oppøfrt mens byen var under tysk herredømme 1871-1918. Neustadt er inspirert av Haussmanns ideer.

Grand Île blir av og til omtalt som «Ellipse insulaire» («Elipseøya») på grunn av sin form.

 Referanser 

 Eksterne lenker 

 UNESCO
 Map from MSN
 Anbefaling fra International Council on Monuments and Sites

Kategori:Øyer i Grand Est
Kategori:Strasbourg
Kategori:Verdensarven i Frankrike
Kategori:Elveøyer